సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
అన్నా.. టెన్షన్ పడొద్దు, మనకు వాళ్లున్నారు: ఎన్టీఆర్
నందమూరి కళ్యాణ్ రామ్, తమన్నా జోడీగా ప్రముఖ దర్శకుడు జయేంద్ర దర్శకత్వంలో తెరకెక్కిన రొమాంటిక్ ప్రేమకథా చిత్రం ‘నా నువ్వే’.
Samayam Telugu | Updated:
Jun 11, 2018, 09:25PM IST
నందమూరి కళ్యాణ్ రామ్, తమన్నా జోడీగా ప్రముఖ దర్శకుడు జయేంద్ర దర్శకత్వంలో తెరకెక్కిన రొమాంటిక్ ప్రేమకథా చిత్రం ‘నా నువ్వే’. జూన్ 14న ప్రేక్షకుల ముందుకు వస్తున్న ‘నా నువ్వే’ చిత్రం ప్రమోషన్స్‌లో భాగంగా సోమవారం నాడు హైదరాబాద్‌లో ప్రి రిలీజ్ ఈవెంట్‌ను ఘనంగా నిర్వహించారు. ఈ ప్రి రిలీజ్ ఈవెంట్‌కు ముఖ్య అతిథిగా యంగ్ టైగర్ ఎన్టీఆర్ హాజరై చిత్ర యూనిట్‌కి శుభాకాంక్షల్ని తెలియజేశారు.
ఈ సందర్భంగా ఎన్టీఆర్ మాట్లాడుతూ.. నాకు అన్నను చూస్తుంటే.. మూడు సంవత్సరా క్రితం నేను పడిన టెన్షన్ పడినట్టే కనిపిస్తున్నాడు. నాన్నకు ప్రేమతో చిత్రం సమయంలో కొత్త కాన్సెప్ట్, కొత్త గెటప్ జనానికి నచ్చుతుందా లేదా అనే టెన్షన్ ఉండేది. ఓ స్టీరియో టైప్ పాత్రలు చేసుకుంటూ పోతుంటే నటుడికి సంతృప్తి ఉండదు. అలానే ప్రేక్షకులకు, అభిమానులకు సంతృప్తి ఉండదు. కొత్త తరహా ప్రయోగాలు చేయాలి.
సినిమా హిట్ అయ్యిందా లేదా అనే విషయాన్ని పక్కన పెట్టేస్తే.. హీరో బాగా చేశాడ్రా అని ప్రేక్షకులు భావిస్తే అసలైన సంతృప్తి అప్పుడే ఉంటుంది. నాన్నకు ప్రేమతో చిత్రం నాకు అలాంటి సంతృప్తినే మిగిల్చింది. నటుడిగా జర్నీ మొదలు పెట్టాక ఇలాంటి టెన్షన్ సర్వసాధారణం. అయితే మా అన్న ఎలాంటి టెన్షన్ పడాల్సిన అవసరం లేదు. మన కష్టాన్ని గుర్తించే పెద్ద మనసు ప్రేక్షకులకు ఉంటుంది. అలా ప్రేక్షకుల మనసు దోచిన చిత్రాల్లో ఈ ‘నా నువ్వే’ ఉంటుందనేది నా ప్రగాఢ నమ్మకం.
మీరు పడిన కష్టం వృధా పోదు. ఆ దేవుడు తగ్గ ఫలితం ఇస్తాడు. దర్శకుడు జయేంద్ర మా అన్నని నమ్మి ఇంత మంచి సినిమా తీసినందుకు ధన్యవాదాలు. కళ్యాణ్ రామ్ కెరియర్‌లో ‘నా నువ్వే’ మైలురాయిగా నిలవాలని కోరుకుంటున్నా అంటూ జై ఎన్టీఆర్ నినాదంతో తన ప్రసంగాన్ని ముగించారు ఎన్టీఆర్.